കുട്ടനാട്ടില് വൈറല് പനി വ്യാപിക്കുന്നു എടത്വാ: ആരോഗ്യ വകുപ്പ് കോവിഡിന് പിന്നാലെ പായുമ്ബോള് കുട്ടനാട്ടില് വൈറല് പനി വ്യാപിക്കുന്നു. ഒട്ടുമിക്ക വീടുകളിലും പനിബാധിതരുടെ എണ്ണം ദിനംപ്രതി വര്ധിക്കുന്നതായി കണക്കുകള് സൂചിപ്പിക്കുന്നു.കടുത്ത ചൂടും കഫകെട്ടും ചുമയുമാണ് പനിയുടെ ലക്ഷണം. കാലാവസ്ഥാ വ്യതിയാനത്തെ തുടര്ന്നാണ് പനി പടര്ന്നത്. കുട്ടികള് മുതല് വൃദ്ധര്വരെ പനിയുടെ പിടിയിലാണ്. വൈറല് പനിബാധിതര്ക്ക് കോവിഡ് ബാധ സ്ഥിരീകരിച്ചിട്ടില്ല. പനിബാധിച്ചവരുടെ കോവിഡ് ടെസ്റ്റ് നെഗറ്റീവായാണ് കാണിക്കുന്നത്. സ്കൂള് തുറക്കാന് ദിവസങ്ങള് മാത്രം അവശേഷിക്കേ വൈറല് പനി വില്ലനാകാന് സാധ്യതയുണ്ട്. ആരോഗ്യപ്രവര്ത്തകര് കോവിഡിന് പിന്നാലെ പായുമ്ബോള് വൈറല് പനി വ്യാപകമാകുന്നത് കണ്ടില്ലെന്ന് നടിക്കുകയാണെന്ന് ആരോപണമുണ്ട്.